దీప్తి ధార: విమర్శలకు విశ్వనాధవారి బదులు
ఇంతవరకు విశ్వనాధ వారి రచనలపై, ఇన్నయ్య, చలసాని ప్రసాద రావు, కళా ప్రపూర్ణ కొత్త సత్యనారాయణ చౌదరి, నార్ల వెంకటేశ్వర రావు గార్ల విమర్శలు పాఠకులు చదివియున్నారు. వాటిపై రసవత్తర చర్చలూ చదివియున్నారు. తన రచనలు వైదిక ధర్మ ప్రచారం, చాతుర్వర్ణ వ్యవస్థ సమర్ధన కోసం ఉన్నాయని, అంతే కాక వాటిలో పెక్కు వ్యాకరణ, భాషా ప్రయోగ దోషాలున్నాయనే విమర్శలకు విశ్వనాధ సత్యనారాయణ గారికి బదులిచ్చే అవకాశం, 1961 అక్టోబరు 15 విజయదశమినాడు , చెన్నపురి ఆంధ్ర మహాసభ వారి సన్మాన సభలో లభించింది. విశ్వనాధ వారు తమ పై విమర్శలను తిప్పికొట్టిన వైనాన్ని పాఠకులు చూడగలరు. -cbrao
కవిసామ్రాట్ శ్రీ విశ్వనాథ సత్యనారాయణగారి రామాయణ కల్పవృక్షముపై పండిత శ్రీ కొత్త సత్యనారాయణ చౌదరిగారి విమర్శలను 1961 భారతి జూన్, జూలై, ఆగస్టు, సెప్టెంబరు, అక్టోబరు సంచికలలో ప్రకటించియున్నాము. ఆ తరువాత శ్రీ విశ్వనాథ సత్యనారాయణగారికి చెన్నపురి ఆంధ్ర మహాసభవారు సన్మానము జరిపించారు. ఆ సన్మానము 1961 అక్టోబరు 15 విజయదశమినాడు జరిగినది. ఆ సభలో మాట్లాడుతూ వారు భారతి స్థాయి పడిపోయినదన్నారు. ఆ తర్వాత దానిపై జరిగిన చర్చ అంతటినీ ఆంధ్రపత్రిక సారస్వతానుబంధములో ప్రకటించి యున్నాము. రాష్ట్రములోని పలుమంది పండితులు తదితరులు ఆ చర్చలో తమతమ అభిప్రాయములను ప్రకటించియున్నారు. ఒక సందర్భములో చర్చ సరసతను కోల్పోయి గిడసబారిపోయినది. భారతి స్థాయి తగ్గినదో తగ్గలేదో అది వేరు విషయము. కాని, ఈ చర్చలో పాల్గొన్న కొందరి విమర్శకుల రచనలవల్ల వారి వారి స్థాయి ఎట్టిదో మాత్రము వ్యక్తమైనది.
సాహితీరంగంలో కవులు, విమర్శకులు
1961 అక్టోబరు 15వ తేదీన చెన్నపురి ఆంధ్రమహాసభవారు ఏర్పాటుచేసిన సన్మాన సమావేశంలో రామాయణ కల్పవృక్షం గ్రంథకర్త కవిసామ్రాట్ శ్రీ విశ్వనాథ సత్యనారాయణగారి ప్రసంగం వివరాలను ఇక్కడ పొందుపరుస్తున్నాము.
"నామీద ఒక ప్రఖ్యాత పత్రికలో విమర్శలు వస్తున్నాయి. వీనికి సమాధాన మివ్వగలమని ఇప్పుడు ప్రతి సవాలు జరిగింది. ఈ విమర్శలు రాస్తున్నవారు పండితులే. ప్రచురిస్తున్నవారు పండితులే. అయితే ఈ విమర్శలు ఎంత వరకు సమంజసం. ఎంతవరకు నిలుస్తాయి అని వారు ఆలోచించడంలేదు. విద్వాంసులైన వారే ఇలా ఎందుకు చేస్తున్నారో బోధపడకుండా ఉంది. అసలు ఇలా చేయడం భావ్యమా? న్యాయమా? ఇది భాషాద్రోహం కాదా? సాహిత్యానికి తీరని అపచారం కాదా? ఈ పని భారతి పత్రిక మర్యాదకు తగునా? అనేదే నా బాధ."
"నేను పెద్దవాణ్ణి అయ్యాను. బహుశ ఎంతోకాలం జీవించను. నాపై కోపం ఉంటే పిస్తోలుతో కాల్చవచ్చునే. మేడమీద ఒంటరిగా పడుకొని ఉంటాను. చిన్న సల్ఫ్యూరిక్ యాసిడ్ బుడ్డి విసిరితే చాలునే. అలా చేయక ఇలా చేయడం ఎందుకనే నేను అడుగుతున్నా."
"నాకు భగవత్ సాక్షిగా కులభేదంలేదు. నేను సరస్వతీ పూజ చేసుకున్నాను. ఆ సరస్వతి సాక్షిగా నేను ఇది చెబుతున్నాను. నా బిడ్డల సాక్షిగా చెబుతున్నాను. ఈ విమర్శ రాస్తున్న ఆయన కులానికి చెందినవారిలో నాకు పెక్కుమంది ప్రాణ స్నేహితులున్నారు. నన్ను బి.ఏ. వరకు చదివించింది వారే. నా రామాయణ కల్పవృక్షాన్ని అచ్చు వేయించింది వారే. వ్రాస్తున్నవారు తక్కువవారు అనను. పండితులు, సంస్కృతం చదువుకున్నవారు. భాషలో తప్పుల సంగతి పండితులకు తెలియనిది కాదు. ప్రతి దానికి సమర్థన ఉండి తీరుతుంది. ప్రయోగ నిదర్శన, వ్యాకరణం సూత్రం లభిస్తుంది. తప్పులు లేకుండా బ్రహ్మదేవుడు కూడా వ్రాయలేడు. నేనూ తప్పులు వ్రాశాను. మహాకవులంతా తమ కావ్యాలలో తప్పులు వ్రాశారని చూపే గ్రంథాలు ఉన్నాయి. మహాకవి భారవిలోనూ, మహాకవి పండితుడు కాళిదాసులోనూ తప్పులు ఉన్నాయి. అందుకు సంబంధించిన సిద్ధాంత గ్రంథాలు ఉన్నాయి. తప్పులు రాసినా సమర్థించుకోవడానికి, శతకోటి దరిద్రులకు అనంతకోటి ఉపాయాలన్నట్లు, సంస్కృత భాషలో అనేక అవకాశాలున్నాయి. సమర్థించుకోవచ్చు. నేను తప్పులు వ్రాయలేదని అనను, కాని, పత్రికలో చూపినవి మాత్రం, దోషాలు కావని సంస్కృతంలో ఎ.బి.సి.డి.లు వచ్చిన వాడైనా చెప్పగలడు. అయినా భారతి వీనిని ప్రచురిస్తూ ఉంది. భారతి ప్రసిద్ధి, స్థాయి ఇదివరకే పోయింది. ఇప్పటి దాని స్థితి వీనిని బట్టి తెలుస్తున్నది. ఇకనైనా వీనిని వ్రాయవలదని ఆ రచయితకు, ప్రచురించ వలదని ఆ పత్రిక వారికి ఈ సభాముఖాన విజ్ఞప్తి చేస్తున్నాను. "
"పోతే నేను వైదిక ధర్మ ప్రచారం కోసం వ్రాస్తున్నాననే విమర్శ ఒకటి ఉంది. ఇది కూడా భావ్యమైన విమర్శకాదు. అయినా విజయవాడలో ఒక మిత్రుడు నన్ను ఈ విషయం నిలబెట్టి అడిగాడు. నా గ్రంథాలు చదివిన మీదట సుహృద్భావంతోనే ఈ ప్రశ్న అడుగుతున్నట్టు చెప్పాడు. దానికి నేను చెప్పాను. అయ్యా షేక్స్ పియర్ నాటకాల్లో మర్చంట్ ఆఫ్ వెనిస్ లో ఒక యూదు పాత్రను ప్రవేశపెట్టి, క్రైస్తవ ప్రచారం చేశాడు. మిల్టన్ వ్రాసిన పారడైజ్ లాస్ట్ నిండా క్రైస్తవమతం మినహా మరొకటి లేదు. అయినా మీరు మెచ్చుకున్నారు. ఇలాంటి ప్రశ్న అడగలేడు. మహామహులంతా తమ దేశాల మతాన్ని, ధర్మాన్నీ ఏదో ఒకవిధంగా ప్రచారం చేశారు. రామకృష్ణ పరమహంస చేసిన దేమిటి? రమణ మహర్షి చేసినదేమిటి? భవాన్సు జర్నల్ చేస్తున్నదేమిటి? వాటిని ఈ ప్రశ్న అడగరే. నన్నే అడుగుతారే. లోకువగా దొరికానని, నేను నా దేశాన్ని, మతాన్ని, సంప్రదాయాన్ని, పరిసరాలను, పుట్టుపూర్వోత్తరాలను, సంస్కృతిని ఎలా మర్చిపోను? వాటిని గురించి వ్రాయక నేను వేనిని గురించి వ్రాయను. అన్ని దేశాలలో అందరు కవులూ ఏది ఎలా చేశారో నేను అలాగే చేశాను. ఇందులో నేను చేసిన తప్పు ఏమిటి? ఉన్నమాట ముఖంమీద అనేవాడు ఈ రోజుల్లో దోషి. సహపంక్తిని భోజనం చేసి, పొగిడి, అవతలకు వెళ్లి వా డొట్టి లంజకొడుకు అని తిట్టేవాడు మంచివాడు. ఇలా ఉంది లోకం. మనస్థితి. ఇక్కడితో వదిలేస్తాను."
పిమ్మట శ్రీశ్రీ , విశ్వనాథ సత్యనారాయణగారిపట్ల, వ్యక్తిగతంగాగల గౌరవాన్ని తెలుపుకోవటానికి వచ్చానంటూ, రామాయణం అంటే నిజం కథ అని నమ్మకం లేదనీ, మళ్ళీ భారతాన్ని నిజమని విశ్వసిస్తాననీ చెప్పారు. శ్రీ సత్యనారాయణ గారి మీద ముఖ్యంగా ఒక ఫిర్యాదు చేస్తున్నానని చెప్పి, వారి గురువుగారైన స్వర్గీయ శ్రీ చెళ్ళపిళ్ళ వెంకటశాస్త్రులవారు ద్రాక్షాపాకంలో రచనలు సాగించగా, శ్రీ సత్యనారాయణగారు పాషాణపాకంలో వ్రాస్తున్నారు. తమకు సంస్కృతం రాకపోయినా, వాల్మీకి రామాయణం చదువుతుంటే అర్థంమవుతున్నట్టే ఉంటుందని, కాని విశ్వనాథవారు వ్రాసిన రామాయణం చదువుతుంటే తనకు తెలుగు బాగా వచ్చినా, ఏమీ అర్థం కాదనీ, అలా ఎందుకు వ్రాయాలని ప్రశ్నించారు. అయినా వాల్మీకాదులు వందమంది వ్రాస్తే శ్రీ సత్యనారాయణగారొక్కరే రామాయణాన్ని రచించారనీ చెప్పారు.
తమకు జరిగిన సన్మానానికి సమాధానం యిస్తూ శ్రీ సత్యనారాయణగారు యింకా యీ విధంగా చెప్పారు. "తెలుగుదేశం లక్షణం ఈ కాసేపట్లోనే తెలిసింది. ఇంకోటి గూడా తెలిసింది. ఉదయం ఆంధ్రమహాసభ సమావేశానికి అధ్యక్షత వహించిన శ్రీ శాస్త్రిగారు, ప్రస్తుత అధ్యక్షులు శ్రీ నాయుడుగారు 'తెలియదు', 'తెలియ'దంటూనే అమిత విజ్ఞానం చూపించారు. రాముడు కొందరికి భగవంతుడు, అలాగే కొందరికి ఏసు, కొందరికి అల్లా భగవంతులు. భిన్న మతస్తులకు భిన్న విశ్వాసాలుంటాయి. రాముడు దేవుడు కాడని క్రైస్తవుడంటే బాధలేదు. కానీ, మనలోనే కొందరు ఆ విధంగా అంటే బాధకలుగుతుంది. శ్రీ శ్రీ అంటే నాకు అంత ప్రేమ. ఆయనకు సమాధానం చెప్పను. కాని చెబుతే మాత్రం నష్టం ఏమిటి? భారతం ఎందుకు యదార్థం, రామాయణం ఎందుకు అభూత కల్పన? భారతమూ, కాల్పనికమే అన్నారు పాశ్చాత్యులు. దీనిని తిరువణ్ణామలై వాళ్ళు ఒప్పుకోవచ్చు." తరువాత భారత యుద్ధం ఏ సంవత్సరం, ఏ రోజున, ఏ లిప్తలో ప్రారంభమైంది, భీష్ముడు ఎప్పుడు కరతల్పగతుడైనదీ, ధర్మరాజు ఎప్పుడు కైలాసానికి పోయిందీ, మొదలైన అంశాలు లెక్కకట్టి చెప్పవచ్చునంటూ, దృష్టాంతపూర్వకంగా వివరించి చెప్పారు.
ఇలాంటి ఋజువులు రామాయణంలో గూడా చూపవచ్చునని అన్నారు.
పాశ్చాత్యులు మన సంప్రదాయసిద్ధమైన విద్యా బోధనకు స్వస్తి చెప్పి, వారి చదువులను, విశ్వాసాలను ప్రవేశపెట్టారు. మన ధర్మాలు శాస్త్రాలు, సంస్కృతం పట్ల విశ్వాసం ముఖ్యం. నేనొకసారి పూనా సమావేశంలో ప్రసంగించినప్పుడు అక్కడి కళాశాలలో లెక్చరర్ గా ఉన్న ఒక ఆంధ్రుడు, ఆంధ్రులది సంకుచిత తత్వమనీ, ప్రపంచ దృక్పథం అవసరమని అన్నాడు. మనం ముందు ఆంధ్రులం తర్వాత భారతీయలం, అటుతర్వాత అంతర్జాతీయులం, పాశ్చాత్య సంస్కృతి ప్రమాణమని ఎక్కడైనా ఎవరైనా వాదానికి పూనుకుంటే పూర్వపక్షం చేయగలనని సవాలు చేస్తున్నాను. ఐతే వీనికి తగిన మధ్యవర్తి ఏడీ? ఇలాంటి ప్రశ్నలు 20-30 శాస్త్రాల సంయోజనం వల్లగాని పరిష్కారం కావు. పుట్టటంలోనే పూర్వజన్మ సంస్కారాలు ఉంటాయి. అట్లాగే విభిన్న రుచులు గూడా, మతం అన్న తరువాత విశ్వాసం ఉండాలి. మతమే అక్కర్లేదంటే చేసేదిలేదు. మన ప్రాచీనులు 'ద్వ్యణుకం' 'త్ర్యణుకం' చెప్పారు. 'ఈ అణు సమాగమానికి దోహదకారి అయిన వస్తువునే చైతన్యమన్నారు. ఆ చైతన్యమే భగవంతుడు' అన్నారు.
సాహితీ మాస పత్రిక భారతి సౌజన్యంతో.
Posted by cbrao at 3/20/2009 03:13:00 PM
అమ్మా! పండిన చెట్టుకే దెబ్బలన్నట్లు అలాంటి విశ్వనాథ వంటి మహానుభావులకు కూడా తప్పలేదు. లోకం తీరే అంత. కాని అలాంటివారు ఎల్లప్పుడూ వినమ్రులుగానే ఉంటారు. అదే వారి గొప్పతనం.
20 మార్చి, 2009 4:36:00 PM ISTకి
"పిమ్మట శ్రీ శ్రీ, శ్రీ విశ్వనాథ సత్యనారాయణగారిపట్ల, వ్యక్తిగతంగాగల గౌరవాన్ని తెలుపుకోవటానికి వచ్చానంటూ,... " ఈ వాక్యంలో మొదటి రెండు శ్రీ లను కలిపి రాస్తే బావుంటది. రెండో శ్రీ పక్కన ఉన్న కామా సరిగ్గా కనబడకపోవడం చేత, దాని తరవాతి పేరా చదివాక గానీ ఈ పేరా అర్థం కావడం లేదు, మాట్టాడేది శ్రీశ్రీ గురించని తెలీడంలేదు.
deepti dhara: vimarsalaku vishwanaadhavaari badulu
intavaraku vishwanaadha vaari rachanalapai, innayya, chalasani prasaada raavu, kalaa prapuurna kotta satyanarayana chaudari, naarla venkateshwara raavu gaarla vimarsalu paatakulu chadiviyunnaaru. vaatipai rasavattara charchaluu chadiviyunnaaru. tana rachanalu vaidika dharma prachaaram, chaaturvarna vyavastha samardhana kosam unnaayani, anthe kaaka vaatilo pekku vyaakarana, bhasha prayoga doshalunnayane vimarsalaku vishwanaadha satyanarayana gaariki baduliche avakaasam, 1961 aktobaru 15 vijayadasaminaadu , chennapuri aandhra mahasabha vaari sanmana sabhalo labhinchindi. vishwanaadha vaaru tama pai vimarsalanu tippikottina vainaanni paatakulu chudagalaru. -cbrao
kavisamrat shree vishwanaatha satyanaaraayanagaari ramayana kalpavrukshamupai pandita shree kotta satyanarayana chaudarigaari vimarsalanu 1961 bhaarati joon, juulai, aagastu, septembaru, aktobaru sanchikalalo prakatinchiyunnaamu. aa taruvaata shree vishwanaatha satyanaaraayanagaariki chennapuri aandhra mahasabhavaru sanmanamu jaripinchaaru. aa sanmanamu 1961 aktobaru 15 vijayadasaminaadu jariginadi. aa sabhalo maatlaadutuu vaaru bhaarati sthaayi padipoyinadannaaru. aa tarvaata daanipai jarigina charcha antatinee aandhrapatrika saarasvataanubandhamulo prakatinchi yunnamu. rashtramuloni palumandi panditulu taditarulu aa charchalo tamatama abhipraayamulanu prakatinchiyunnaaru. oka sandarbhamulo charcha sarasatanu kolpoi gidasabaripoyinadi. bhaarati sthaayi tagginado taggaledo adhi vaeru vishayamu. kaani, ee charchalo palgonna kondari vimarsakula rachanalavalla vaari vaari sthaayi ettido maatramu vyaktamainadi.
saahitiirangamlo kavulu, vimarsakulu
1961 aktobaru 15va tedeena chennapuri aandhramahaasabhavaaru erpaatuchesina sanmana samavesamlo ramayana kalpavruksham grandhakarta kavisamrat shree vishwanaatha satyanaaraayanagaari prasangam vivaraalanu ikkada ponduparustunnamu.
"naameeda oka prakhyaata patrikalo vimarsalu vastunnaayi. veeniki samaadhaana mivvagalamani ippudu prati savalu jarigindi. ee vimarsalu raastunnavaaru panditule. prachuristunnavaaru panditule. ayithe ee vimarsalu entha varaku samanjasam. entavaraku nilustaayi ani vaaru aalochinchadamledu. vidvaamsulaina vaare ilaa enduku chestunnaro bodhapadakunda undi. asalu ilaa cheyadam bhavyama? nyayama? idhi bhashadroham kaadaa? saahityaaniki teerani apachaaram kaadaa? ee pani bhaarati patrika maryaadaku taguna? anede naa baadha."
"nenu peddavaanni ayyanu. bahusha entokalam jeevinchanu. naapai kopam unte pistolutho kalchavachhune. medameeda ontarigaa padukoni untaanu. chinna sulfuric yasid buddi visirithe chaalune. alaa cheyaka ilaa cheyadam endukane nenu adugutunna."
"naaku bhagavat saakshigaa kulabhedamledu. nenu saraswati pooja chesukunnanu. aa saraswati saakshigaa nenu idhi chebutunnaanu. naa biddala saakshigaa chebutunnaanu. ee vimarsa raastunna aayana kulaniki chendinavaarilo naaku pekkumandi praana snehitulunnaaru. nannu bi.e. varaku chadivinchindi vaare. naa ramayana kalpavrukshaanni achu veyinchindi vaare. vraastunnavaaru takkuvavaaru ananu. panditulu, samskrutam chaduvukunnavaaru. bhashalo tappula sangati panditulaku teliyanidi kaadu. prati daaniki samarthana undi teerutundi. prayoga nidarsana, vyaakaranam suutram labhistundi. tappulu lekunda brahmadevudu kuudaa vraayaledu. nenuu tappulu vraasaanu. mahakavulanta tama kaavyaalalo tappulu vraasaarani chuupee grandhaalu unnaayi. mahakavi bhaaraviloonuu, mahakavi panditudu kaalidaasuloonuu tappulu unnaayi. anduku sambandhinchina siddhaanta grandhaalu unnaayi. tappulu rasina samarthinchukovadaaniki, satakoti daridrulaku anantakoti upaayaalannatlu, samskruta bhashalo aneka avakaasaalunnaayi. samarthinchukovachhu. nenu tappulu vraayaledani ananu, kaani, patrikalo chuupinavi maatram, doshalu kaavani samskrutamlo e.bi.si.di.lu vachina vadaina cheppagaladu. aina bhaarati veenini prachuristuu undi. bhaarati prasiddhi, sthaayi idivarake poyindi. ippati daani sthiti veenini batti telustunnadi. ikanaina veenini vraayavaladani aa rachayitaku, prachurincha valadani aa patrika vaariki ee sabhaamukhaana vignapti chestunnanu. "
"pothe nenu vaidika dharma prachaaram kosam vraastunnaanane vimarsa okati undi. idhi kuudaa bhaavyamaina vimarsakaadu. aina vijayavaadalo oka mitrudu nannu ee vishayam nilabetti adigaadu. naa grandhaalu chadivina meedata suhrudbhavamtone ee prasna adugutunnattu cheppaadu. daaniki nenu cheppaanu. ayya shakes pier naatakaallo marchant af venis loo oka yoodu paatranu pravesapetti, kraistava prachaaram cheshaadu. milton vraasina paradise last ninda kraistavamatam minaha marokati ledu. aina meeru mechukunnaru. ilanti prasna adagaledu. mahamahulanta tama deshaala mataanni, dharmanni edho okavidhamgaa prachaaram chesaru. ramakrishna paramahamsa chesina demiti? ramana maharshi chesinademiti? bhavaansu jarnal chestunnademiti? vaatini ee prasna adagare. nanne adugutare. lokuvaga dorikaanani, nenu naa deshaanni, mataanni, sampradaayaanni, parisaraalanu, puttupuurvottaraalana, samskrutini ela marchiponu? vaatini gurinchi vraayaka nenu vaenini gurinchi vraayanu. anni deshaalalo andaru kavuluu edhi ela chesharo nenu alaage cheshaanu. indulo nenu chesina tappu emiti? unnamaata mukhammeeda anevaadu ee rojullo doshi. sahapanktini bhojanam chesi, pogidi, avatalaku velli waa dotti lanjakoduku ani tittevaadu manchivaadu. ilaa undi lokam. manasthiti. ikkaditho vadilestaanu."
pimmata srishree , vishwanaatha satyanaaraayanagaaripatla, vyaktigatamgaagala gowravanni telupukovataaniki vachanantu, ramayanam ante nijam katha ani nammakam ledanee, mallee bhaarataanni nijamani vishwasistaananii cheppaaru. shree satyanarayana gaari meeda mukhyamgaa oka firyaadu chestunnanani cheppi, vaari guruvugaaraina swargeeya shree chellapilla venkatasaastrulavaaru draakshaapaakamlo rachanalu saaginchagaa, shree satyanaaraayanagaaru paashaanapaakamlo vraastunnaaru. tamaku samskrutam rakapoyina, valmiki ramayanam chaduvutunte ardhammavutunnatte untundani, kaani vishwanaathavaaru vraasina ramayanam chaduvutunte tanaku telugu baga vachina, emi artham kaadanii, alaa enduku vraayaalani prasninchaaru. aina vaalmeekaadulu vandamandi vraaste shree satyanaaraayanagaarkake ramayananni rachinchaaranii cheppaaru.
tamaku jarigina sanmaanaaniki samadhanam yistu shree satyanaaraayanagaaru yinka yee vidhamgaa cheppaaru. "telugudesam lakshanam ee kasepatlone telisindi. inkoti guda telisindi. udayam aandhramahaasabha samavesaniki adhyakshata vahinchina shree saastrigaaru, prastuta adhyakshulu shree naayudugaaru 'teliyadu', 'teliya'dantoone amita vignaanam chuupimchaaru. ramudu kondariki bhagavantudu, alaage kondariki esu, kondariki alla bhagavantulu. bhinna matastulaku bhinna vishwaasaaluntaayi. ramudu devudu kaadani kraistavudante badhaledu. cony, manalone kondaru aa vidhamgaa ante baadhakalugutundi. shree shree ante naaku anta prema. aayanaku samadhanam cheppanu. kaani chebuthe maatram nashtam emiti? bhaaratam enduku yadaartham, ramayanam enduku abhoota kalpana? bhaaratamuu, kalpanikame annaru paaschaatyulu. deenini tiruvannaamalai vaallu oppukovachhu." taruvaata bhaarata yuddham e samvatsaram, e rojuna, e liptalo praarambhamaindi, bheeshmudu eppudu karatalpagatudainadii, dharmaraju eppudu kailaasaaniki poindi, modalaina amsaalu lekkakatti cheppavachhunantu, drushtaamtapoorvakamgaa vivarinchi cheppaaru.
ilanti rujuvulu ramayanamlo guda chuupavachchunani annaru.
paaschaatyulu mana sampradaayasiddhamaina vidya bodhanaku swasti cheppi, vaari chaduvulanu, vishwaasaalanu pravesapettaaru. mana dharmalu saastraalu, samskrutam patla vishwaasam mukhyam. nenokasari poona samavesamlo prasanginchinappudu akkadi kalaasaalalo lecturer gaa unna oka aandhrudu, aandhruladi sankuchita tatvamanee, prapancha drukpatham avasaramani annadu. manam mundu aandhrulam tarvaata bhaarateeyalam, atutarvaata antarjaatiiyulam, paaschaatya samskruti pramaanamani ekkadaina evaraina vaadaaniki poonukunte poorvapaksham cheyagalanani savalu chestunnanu. aithe veeniki tagina madhyavarti ady? ilanti prasnalu 20-30 saastraala samyojanam vallagaani parishkaaram kaavu. puttatamlone poorvajanma samskaaraalu untaayi. atlage vibhinna ruchulu guda, matham anna taruvaata vishwaasam undaali. matame akkarledante chesediledu. mana praacheenulu 'dwyanukam' 'tryanukam' cheppaaru. 'ee anhu samaagamaaniki dohadakaari ayina vastuvune chaitanyamannaru. aa chaitanyame bhagavantudu' annaru.
saahitii masa patrika bhaarati soujanyamtho.
Posted by cbrao at 3/20/2009 03:13:00 PM
amma! pandina chettuke debbalannatlu alanti vishwanaatha vanti mahaanubhaavulaku kuudaa tappaledu. lokam teere anta. kaani alantivaru ellappuduu vinamrulugaane untaaru. adhe vaari goppatanam.
20 marchi, 2009 4:36:00 PM ISTki
"pimmata shree shree, shree vishwanaatha satyanaaraayanagaaripatla, vyaktigatamgaagala gowravanni telupukovataaniki vachanantu,... " ee vaakyamlo modati rendu shree lanu kalipi raste bavuntadi. rendo shree pakkana unna kama sarigga kanabadakapovadam chetha, daani taravaati pera chadivaka gaanee ee pera artham kaavadam ledu, mattadedi srishree gurinchani teleedamledu.